el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el el el el en el el el en el el el el en el el el el el el el el el en el el el el en el el el en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Πέρασε ένας ολόκληρος μήνας αγωνιστικής δράσης, ένας μήνας που για κάποια πράγματα πήγε όπως το περιμέναμε, και για άλλα έκανε στροφή 180 και φώναζε μαμά. Ewww, ξεχάστε ότι το είπα αυτό. Δεν είναι τόσο το Φεστιβάλ της Επίθεσης που είχαμε πει πέρσι, αλλά ρεκόρ μπορούν να σπάσουν ή και να επαναληφθούν. Είτε κακά, είτε καλά. Ας σας κάνω μία λίστα:
Ο Patrick Mahomes (πάλι αυτός;) πέρσι έκανε τα αδιανόητα, ξεπερνώντας τις 5.000 γιάρδες και τα 50 touchdowns μόλις στο πρώτο έτος ως βασικός. Παρόμοια μάγεια είχε κάνει μόνο ο Dan Marino το 1984, όπου τότε είχε σπάσει το φράγμα των 5.000 γιαρδών κι είχε σκοράρει 48 touchdowns, αδιανόητα νούμερα για την εποχή. Τώρα ο Mahomes έχει μπει σε τροχιά να σπάσει το φράγμα των 6.000 γιαρδών, κάτι που κανείς δεν έχει καταφέρει. Μέσα σε τέσσερις αγώνες έχει 1.510 γιάρδες, όντας τρίτος all time σε αυτό το διάστημα, πίσω από τους Kurt Warner (1.557 γιάρδες το 2000) και Tom Brady (1.553 το 2011).
Ο Shaq Barrett των Buccaneers κάνει το ίδιο, αλλά με sacks. Έχοντας πετύχει το εξωφρενικό αριθμό των εννιά, ισοβαθμεί πρώτος στην κατηγορία με άλλους 2 που το έχουν καταφέρει. Ο πρώτος ήταν ο Mark Gastineau των New York Jets, που το έκανε το 1984 και τελείωσε την καριέρα του με 3 All – Pro και 5 Pro Bowls. O δεύτερος ήταν ο Kabeer Gbaja-Biamila των Green Bay Packers to 2001.
Oι Miami Dolphins έχουν την ευκαιρία όχι απλά να είναι η τέταρτη ομάδα που θα τελειώσει με 0 – 16, αλλά ίσως κι η χειρότερη ομάδα της ιστορίας του NFL. Πρέπει να κάνω λίστα μέσα στη λίστα για να το δείτε:
Έχουν βάλει τροχιά για να έχουν τη μεγαλύτερη διαφορά πόντων στην ιστορία. Τη χειρότερη ως τώρα την έχουν οι Tampa Bay Buccaneers του 1976, με -287. Οι Dolphins μπορούν να τελειώσουν τη σεζόν με -548.
Έχουν δεχθεί 21 touchdowns. Μόνο δύο άλλες ομάδες έχουν δεχθεί περισσότερα σε αυτό το διάστημα, κι αυτές ήταν οι Redskins του 1954, κι οι Giants του 1948.
Είχαν τα μεγαλύτερα στοιχηματικά spread εναντίον τους σε όλη την καταγεγραμμένη ιστορία, κι έχουν καταφέρει να τα χάσουν όλα.
Οι quarterbacks εναντίον τους έχουν κάνει συνολικά το καλύτερο passer rating από οποιαδήποτε ομάδα, με μέσο όρο 137,6. Είναι εφτά πόντους περισσότερο από αυτό των Buccaneers του 2018.
Έχουν το τέταρτο χειρότερο παθητικό σε ολικές γιάρδες στην ιστορία, με 1.888 στο σύνολο και 472 μέσο όρο.
Την επόμενη φορά που θα λέτε ότι μία ομάδα δεν έχει πάτο, τους Dolphins θα σκέφτεστε.
Είδατε, ρεκόρ μπορείς να κάνεις και στην απόλυτη αποτυχία! Θα είναι περήφανος ο κυρ. Γκίνες. Αλλά τέρμα με αριθμούς. Ώρα για τα τρίτα τα καλύτερα. Και μην ξεχνάτε:
Όχι, ακούστε με, έχω λόγο που το βάζω. (ψάχνοντας σελίδες) Αχα! Πέρσι, ακόμα και με τον Fitzmagic, ο πρώτος τους αγώνας είχε 88 πόντους στο σύνολο, αλλαγή στα σκορ, και κατέληξε σε ήττα των Saints (με τον Brees), και την προσωρινή ανάδειξη του Fitzpatrick σε καλτ ήρωα της εβδομάδας. Οι φετινοί Buccaneers έριξαν 55 πόντους στους Rams, ενώ οι Saints 33 στους Seahawks.
Υπάρχει μεγάλη πιθανότητα σε αυτό το ματς να γίνει της μουρλής το πανηγύρι. Ο Winston, από εκεί που τον βγάζαμε παγκοτρίφτη της κακιάς ώρας, έχει μάθει να πασάρει κάτω από τον Arians. O Chris Godwin κεντάει, και στοίχημα ό,τι θέλετε θα την μπει κανονικά στον Lattimore. O Alvin Kamara είναι ο Alvin Kamara, και θα ζορίσει τους Buccaneers όσο κι ο Gurley την προηγούμενη Κυριακή.
Σε περίπτωση που νικήσουν οι Saints, παραμένουν στην κορυφή του Νότου και χαλαρώνουν, γιατί οι Falcons σίγουρα θα χάσουν. Αν νικήσουν οι Buccaneers, θα έχουμε άλλο ένα meme για κάνε χρόνο.
Ήρθε και προβλέπεται σφαγή στο ίσομα. Οι Packers κατακρεουργήθηκαν επί τους εδάφους από τους Eagles, και τώρα πρέπει να βρουν απαντήσεις για τον Ezekiel Elliott, που σίγουρα είναι πιο απειλητικός από τον Jordan Howard. Oι Cowboys έπεσαν από το άλογο, χάριν Marshon Lattimore, κι έχασαν το αήττητο μέσα στη Νέα Ορλεάνη, αφού σκόραραν μόλις 10 πόντους, το χειρότερό τους μέχρι στιγμής. Και τώρα, αυτές οι 2 ομάδες, πρώτες στις division τους και στο 3 – 1, τα παίζουν όλα για όλα.
Ήττα της μίας ίσως σημάνει πτώση από την πρώτη θέση και κίνδυνο εντός της division. Ειδικότερα για τους Packers, καμία ομάδα στην NFC North δεν έχει πέσει κάτω από το .500. Για τους Cowboys, καραδοκούν οι Eagles αλλά κι οι Giants να τους πάρουν τη θέση. Και μην ξεχνάμε, έχουμε Dak Prescott vs Aaron Rodgers, σε μία ρεβάνς που είδαμε πριν λίγα χρόνια στα playoffs, όπου ο Ρότζερς έκανε αυτό:
Ματς της αγωνιστικής, άνετα.
Ναι, ναι, ναι τα κατάφεραν και μας έβαλαν 500 γιάρδες, και μας κέρασαν σαράντα πόντους, και μας έκαναν τρομερά plays με τον Chubb, κι αναστήσαμε τους πεθαμένους. Τα ακούσαμε.
Εχεμ. Ας πιάσουμε το τωρινό. Οι 49ers είναι όχι απλά πρώτοι στην NFC West, αλλά και πρώτοι σε όλη την περιφέρεια. Είναι η μόνη NFC ομάδα που έχει μείνει αήττητη, και μία εκ των τριών αήττητων. Η νίκη των Browns τους έβαλε στην πρώτη θέση της AFC North, και ανέστησε τις πιθανότητες τους για μία playoff εμφάνιση.
Επί της ουσίας, είναι η μάχη του νέου και του απρόσμενου. Ο Jimmy Garoppolo είναι στο δεύτερό του έτος ως βασικός, το ίδιο με τον Mayfield, αλλά έχει λιγότερα λεπτά αγώνα, καθώς τραυματίστηκε σοβαρά πέρσι. Ο Matt Breida κοιτάει απέναντί του τον Nick Chubb, ενώ ο George Kittle ανταγωνίζεται τον Ricky Jones. Kι οι δύο ομάδες είναι πρότζεκτ δύο φιλόδοξων general managers, που έκαναν σκούπα με την έλευσή τους, θέλοντας να φέρουν μία νέα πνοή σε ομάδες που είχαν χάσει το δρόμο τους.
Φούρναρης ή Εξώγαμο του Henry Cavill? Ώρα να δούμε τι θα υπερισχύσει.
Bold Bet α λα Παρασκευάς της εβδομάδας
Nίκη Giants με χάντικαπ (ρεκόρ 1 – 1)
Με κρεμάσανε οι Vikings, γιατί ο Kουζίνας παίζει χειρότερα κι από το σύνολο της Τότεναμ. Μία Μπάγερν σου χρειάζεται κι εσένα ρε αλήτη, να στρώσεις! Ένα αποκούμπι είχαμε στην NFC North, το σκάτωσε κι αυτό! Αλλά τώρα θα πάω στο νέο, το στιβαρό, το σωστό. Ξέρετε τι έκανα εγώ στα 22 μου πίσω στο χωριό; Ιστορίες για αγρίους, δε λέγονται αυτά έτσι, χωρίς λίγο τσίπουρο να βγουν όλα σερπαντίνα. Ε, έτσι θα κάνει κι ο Jones, και θα μάθει μπαλίτσα στον Κουζίνα, για ΝΑ ΜΟΥ ΕΠΙΣΤΡΈΨΕΙ ΤΑ ΛΕΦΤΑ ΠΟΥ ΕΧΑΣΑ. Καταραμένοι Vikings που κοροϊδεύετε τον κόσμο! Ποια πρώτη θέση ρε, ούτε σκισμένο πουκάμισο δεν σας αξίζει!
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 4
Next Post Tα ματς της εβδομάδας: Week 6
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.